CELEX: 62012CA0413
Language: hr
Date: 2013-12-05 00:00:00
Title: Predmet C-413/12: Presuda Suda (treće vijeće) od 5. prosinca 2013. (zahtjev za prethodnu odluku koji je uputio Audiencia Provincial de Salamanca — Španjolska) — Asociación de Consumidores Independientes de Castilla y León protiv Anuntis Segundamano España SL (Prethodno pitanje — Direktiva 93/13/EEZ — Postupak za dobivanje sudskog naloga koji je pokrenula regionalna udruga za zaštitu potrošača — Mjesno nadležni sud — Nemogućnost ulaganja pravnog lijeka protiv odluke kojom se prvostupanjski sud proglašava nenadležnim — Procesna autonomija država članica — Načela ekvivalentnosti i djelotvornosti)

15.2.2014   
            
            
               HR
            
            
               Službeni list Europske unije
            
            
               C 45/12
            
         Presuda Suda (treće vijeće) od 5. prosinca 2013. (zahtjev za prethodnu odluku koji je uputio Audiencia Provincial de Salamanca — Španjolska) — Asociación de Consumidores Independientes de Castilla y León protiv Anuntis Segundamano España SL
   (Predmet C-413/12) (1)
   
   (Prethodno pitanje - Direktiva 93/13/EEZ - Postupak za dobivanje sudskog naloga koji je pokrenula regionalna udruga za zaštitu potrošača - Mjesno nadležni sud - Nemogućnost ulaganja pravnog lijeka protiv odluke kojom se prvostupanjski sud proglašava nenadležnim - Procesna autonomija država članica - Načela ekvivalentnosti i djelotvornosti)
   2014/C 45/21
   Jezik postupka: španjolski
   
      Sud koji je uputio zahtjev
   
   Audiencia Provincial de Salamanca
   
      Stranke glavnog postupka
   
   
      Tužitelj: Asociación de Consumidores Independientes de Castilla y León
   
      Tuženik: Anuntis Segundamano España SL
   
      Predmet
   
   Zahtjev za prethodnu odluku — Audiencia Provincial de Salamanca — Španjolska — Tumačenje članaka 4., 12., 114. i 169. UFEU-a, članka 38. Povelje o temeljnim pravima Europske unije (SL 2000, C 364, str. 1.) (SL, posebno izdanje na hrvatskom jeziku, poglavlje 1., svezak 7., str. 104.) i Direktive Vijeća 93/13/EEZ od 5. travnja 1993. o nepoštenim uvjetima u potrošačkim ugovorima (SL L 95, str. 29.) (SL, posebno izdanje na hrvatskom jeziku, poglavlje 15., svezak 12., str. 24.) — Odgovarajuća i djelotvorna sredstva za sprečavanje stalne primjene nepoštenih uvjeta — Preventivni postupak za zaštitu kolektivnih interesa koji je pokrenula udruga za zaštitu potrošača kako bi se zabranile nepoštene ugovorne odredbe koje koristi trgovac — Nacionalna pravila građanskog postupka kojima je propisana nadležnost suda prema mjestu sjedišta tuženika — Nacionalno pravo koje isključuje svaki pravni lijek protiv rješenja o mjesnoj nenadležnosti
   
      Izreka
   
   Direktiva Vijeća 93/13/EEZ od 5. travnja 1993. o nepoštenim uvjetima u potrošačkim ugovorima kao i načela djelotvornosti i ekvivalentnosti trebaju se tumačiti na način da im nije protivan pravni propis države članice kao što je onaj o kojem je riječ u glavnom postupku, prema kojem, vezano za postupke za dobivanje sudskih naloga koje pokreću udruge za zaštitu potrošača, s jedne strane, takav postupak mora biti pokrenut pred sudovima prema mjestu poslovnog nastana ili prebivališta tuženika i prema kojem, s druge strane, protiv odluke prvostupanjskog suda o mjesnoj nenadležnosti nije dopuštena žalba.
   
      (1)  SL C 379, 8.12.2012.